[pic] | EIROPAS KOPIENU KOMISIJA | Briselē, 16.5.2007 COM(2007) 260 galīgā redakcija 2007/0093 (CNB) Priekšlikums PADOMES REGULA, ar ko groza Regulu (EK) Nr. 974/98 attiecībā uz euro ieviešanu Maltā (iesniegusi Komisija) PASKAIDROJUMA RAKSTS 1. Priekšlikuma pamatojums Komisija 2007. gada 16. maijā pieņēma priekšlikumu Padomes lēmumam saskaņā ar EK Līguma 122. panta 2. punktu, norādot, ka Malta ir izpildījusi vienotas valūtas ieviešanai paredzētos nosacījumus un ka no 2008. gada 1. janvāra jāatceļ Maltas izņēmuma statuss. Labvēlīga lēmuma gadījumā Padomei būs jāveic pasākumi, kas vajadzīgi, lai ieviestu Maltā euro. Padomes Regula (EK) Nr. 974/98 par euro ieviešanu[1] regulē euro sākotnējo ieviešanu pirmās kārtas euro zonas dalībvalstīs un Grieķijā[2]. Šo regulu grozīja ar Regulu (EK) Nr. 2169/2005, lai sagatavotos turpmākai euro zonas paplašināšanai, un ar Regulu (EK) Nr. 1647/2006, lai to attiecinātu uz Slovēniju, kura euro ieviesa 2007. gada 1. janvārī. Komisija 2007. gada 16. maijā pieņēma priekšlikumu grozījumiem Regulā (EK) Nr. 974/98, lai attiecinātu to arī uz Kipru, kura ieviesīs euro 2008. gada 1. janvārī, ja no minētā datuma tiks atcelts Kiprai piemērotais izņēmuma statuss. Lai Regula (EK) Nr. 974/98 attiektos arī uz Maltu, šajā regulā jāiekļauj norāde uz attiecīgo dalībvalsti. Šajā priekšlikumā iekļauti vajadzīgie minētās regulas grozījumi. Maltas valūtas nomaiņas plānā ir paredzēts, ka jāpiemēro tā sauktais „lielā sprādziena” scenārijs, t.i., vienlaikus jāpieņem euro kā Maltas valūta un jāievieš euro banknotes un monētas minētajā dalībvalstī. 2. Juridiskie aspekti 2.1. Juridiskais pamats Šā priekšlikuma juridiskais pamats ir EK Līguma 123. panta 5. punkts, kas ļauj noteikt citus nepieciešamos pasākumus euro ieviešanai dalībvalstī, kuras izņēmuma statuss ir atcelts saskaņā ar Līguma 122. panta 2. punktu. Padome, atbilstīgi Komisijas priekšlikumam un apspriedusies ar ECB, rīkojas saskaņā ar lēmumu, ko vienprātīgi pieņem dalībvalstis, kurām nav izņēmuma statusa, un attiecīgā dalībvalsts. 2.2. Subsidiaritāte un proporcionalitāte Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. Šī iniciatīva ir samērīga ar tās izvirzīto mērķi, tāpēc tā atbilst proporcionalitātes principam. 2.3. Juridiskā instrumenta izvēle Regula ir vienīgais piemērotais juridiskais instruments, lai izdarītu grozījumus Padomes Regulā (EK) Nr. 974/98 par euro ieviešanu. 3. Ietekme uz budžetu Priekšlikums neietekmē Kopienas budžetu. 4. Komentāri par atsevišķiem pantiem 4.1. 1. pants Saskaņā ar Regulas (EK) Nr. 974/98 1. panta a) apakšpunktu un 1.a pantu minētās regulas pielikuma tabulā ir norādītas iesaistītās dalībvalstis un attiecībā uz visām šīm dalībvalstīm noteikta euro pieņemšanas diena, skaidras naudas nomaiņas diena un attiecīgos gadījumos „pakāpeniskas izņemšanas no apgrozības” periods. Saskaņā ar Regulas (EK) Nr. 974/98 1. panta i) apakšpunktu „pakāpeniskas izņemšanas no apgrozības” periodu var attiecināt vienīgi uz dalībvalstīm, kurās euro pieņemšanas datums un skaidras naudas nomaiņas datums sakrīt. Tas nebija attiecināms uz vienpadsmit dalībvalstīm, kuras pieņēma euro 1999. gada 1. janvārī, un uz Grieķiju, kura pieņēma euro 2001. gada 1. janvārī. Slovēnijas euro pieņemšanas datums un skaidras naudas nomaiņas datums sakrita (2007. gada 1. janvāris), taču šī valsts izvēlējās nepiemērot „pakāpeniskas izņemšanas no apgrozības” periodu. Arī Kipras un Maltas valūtas nomaiņas plānā paredzēts vienots euro pieņemšanas un skaidras naudas nomaiņas datums (2008. gada 1. janvāris), tomēr abas dalībvalstis ir izvēlējušās nepiemērot „pakāpeniskas izņemšanas no apgrozības” periodu. Ar šo pantu Maltu un zemāk norādītos attiecīgos šīs dalībvalsts datus protokolā norādītajā secībā iekļauj Regulas (EK) Nr. 974/98 pielikuma tabulā. Dalībvalsts | Euro ieviešanas diena | Skaidras naudas nomaiņas diena | Dalībvalsts ar „pakāpeniskas izņemšanas no apgrozības” periodu | „Malta | 2008. gada 1. janvāris | 2008. gada 1. janvāris | n/p” | 4.2. 2. pants Ar šo pantu nosaka Regulas spēkā stāšanos 2008. gada 1. janvārī, nodrošinot to, ka tā būs piemērojama atbilstoši citu ar euro pieņemšanu Maltā saistīto Padomes tiesību aktu īstenošanas grafikam, t.i., atbilstoši izņēmuma statusa atcelšanas datumam un Maltas liras pārrēķina kursa spēkā stāšanās datumam. 2007/0093 (CNB) Priekšlikums PADOMES REGULA, ar ko groza Regulu (EK) Nr. 974/98 attiecībā uz euro ieviešanu Maltā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 123. panta 5. punktu, ņemot vērā Komisijas priekšlikumu[3], ņemot vērā Eiropas Centrālās bankas atzinumu[4], tā kā: (1) Padomes 1998. gada 3. maija Regula (EK) Nr. 974/98 par eiro ieviešanu[5] paredz to dalībvalstu valūtu aizstāšanu ar euro, kuras bija izpildījušas vienotas valūtas piemērošanai vajadzīgos nosacījumus, kad Kopiena sāka Ekonomikas un monetārās savienības trešo posmu. (2) Ar Padomes Regulu (EK) Nr. 2596/2000[6] tika izdarīti grozījumi Regulā (EK) Nr. 974/98, lai noteiktu Grieķijas valūtas aizstāšanu ar euro. (3) Ar Padomes Regulu (EK) Nr. 2169/2005[7] tika izdarīti grozījumi Regulā (EK) Nr. 974/98, lai sagatavotos euro ieviešanai dalībvalstīs, kuras vēl nav pieņēmušas euro kā vienotu valūtu. (4) Ar Padomes Regulu (EK) Nr. 1647/2006[8] tika izdarīti grozījumi Regulā (EK) Nr. 974/98, lai noteiktu Slovēnijas valūtas aizstāšanu ar euro. (5) Ar Padomes Regulu (EK) Nr. xxx/2007[9] tika izdarīti grozījumi Regulā (EK) Nr. 974/98, lai noteiktu Kipras valūtas aizstāšanu ar euro. (6) Saskaņā ar 2003. gada Pievienošanās akta 4. pantu Malta ir dalībvalsts ar izņēmuma statusu, kā definēts Līguma 122. pantā. (7) Ņemot vērā Padomes 2007. gada […] Lēmumu 2007/…/EK saskaņā ar Līguma 122. panta 2. punktu par vienotas valūtas ieviešanu Maltā 2008. gada 1. janvārī[10], Malta ir izpildījusi vienotas valūtas ieviešanai paredzētos nosacījumus, un Maltas izņēmuma statuss ir jāatceļ no 2008. gada 1. janvāra. (8) Lai Maltā ieviestu euro, uz šo dalībvalsti ir jāattiecina spēkā esošie euro ieviešanas noteikumi, kas norādīti Regulā (EK) Nr. 974/98. (9) Maltas valūtas nomaiņas plānā ir paredzēts, ka euro banknotēm un monētām šajā dalībvalstī jākļūst par likumīgu maksāšanas līdzekli dienā, kad euro ievieš par tās valūtu. Tādējādi euro pieņemšanas datums un skaidras naudas nomaiņas datums ir 2008. gada 1. janvāris. „Pakāpeniskas izņemšanas no apgrozības” periodu šai valstij nepiemēro. (10) Tāpēc attiecīgi jāgroza Regula (EK) Nr. 974/98, IR PIEŅĒMUSI ŠO LĒMUMU. 1. pants Regulas (EK) Nr. 974/98 pielikumu groza saskaņā ar šīs regulas pielikumu. 2. pants Šī regula stājas spēkā 2008. gada 1. janvārī. Šī regula uzliek saistības kopumā un ir tieši piemērojama dalībvalstīs saskaņā ar Eiropas Kopienas dibināšanas līgumu. Briselē, Padomes vārdā — priekšsēdētājs Pielikums Regulas (EK) Nr. 974/98 pielikumā starp ierakstiem par Luksemburgu un Nīderlandi iekļauj šādu aili: Dalībvalsts | Euro ieviešanas diena | Skaidras naudas nomaiņas diena | Dalībvalsts ar „pakāpeniskas izņemšanas no apgrozības” periodu | - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - „Malta | 2008. gada 1. janvāris | 2008. gada 1. janvāris | n/p” | [1] OV L 139, 11.5.1998., 1. lpp. Regulā jaunākie grozījumi izdarīti ar Padomes 2006. gada 7. novembra Regulu (EK) Nr. 1647/2006 (OV L 309, 9.11.2006., 2. lpp.). [2] Skat. Padomes 2000. gada 27. novembra Regulu (EK) Nr. 2596/2000, ar ko groza Padomes Regulu (EK) Nr. 974/98 par euro ieviešanu (OV L 300, 29.11.2000., 2. lpp.). [3] OV C […], […], […] lpp. [4] OV C […], […], […] lpp. [5] OV L 139, 11.5.1998., 1. lpp. Regulā jaunākie grozījumi izdarīti ar Padomes Regulu (EK) Nr. xxx/2007 (OV L […], […], […]. lpp.). [6] OV L 300, 29.11.2000., 2. lpp. [7] OV L 346, 29.12.2005., 1. lpp. [8] OV L 309, 9.11.2006., 2. lpp. [9] OV L […], […], […] lpp. [10] OV L […], […], […] lpp.